Държавен вестник, бр. 66, 2023 г., стр. 165

БРОЙ  66	
Д Ъ Р Ж А В Е Н  В Е С Т Н И К 	
СТР.  165  
при поддържане на адекватна одитна следа за 
всеки от източниците на финансиране.
(3) Подкрепата за крайните получатели 
може да се комбинира с подкрепа от който и 
да е фонд или друг инструмент на Европейския 
съюз и може да обхваща едни и същи разходни 
позиции. В такъв случай подкрепата от фонда 
по линия на финансовия инструмент, която 
е част от операция по финансов инструмент, 
не се декларира пред Европейската комисия 
като подкрепа под друга форма, от друг фонд 
или друг инструмент на Съюза.
Чл. 13. (1) При комбиниране на финансо­
ви инструменти с безвъзмездна финансова 
помощ се осигурява недопускане на двойно 
финансиране. Финансовите инструменти и 
безвъзмездната финансова помощ могат да 
обхващат една и съща разходна позиция. 
Сборът от всички форми на комбинирана 
подкрепа не може да надхвърля общия размер 
на съответната разходна позиция. Разходна 
позиция е бюджетна категория, която е де­
финирана като допустима за финансиране от 
управляващия орган и лицето, изпълняващо 
Холдинговия фонд/субектите, изпълняващи 
съответните специални фондове. 
(2) Независимо от посоченото в ал. 1 е 
възможно предоставянето на комбинирана 
подкрепа в единична операция по чл. 8, т. 1 
чрез финансови инструменти и безвъзмездни 
средства въз основа на постигнати резулта­
ти при изпълнение на инвестицията. В тези 
случаи безвъзмездните средства могат да се 
предоставят като капиталови отстъпки или 
опрощаване на заема, с който е финансирана 
инвестицията, както и под формата на възста­
новима безвъзмездна помощ или безвъзмездна 
помощ, конвертируема във финансов продукт.
Чл. 14. Субектите, изпълняващи финан­
сов инструмент, комбиниран с безвъзмездна 
финансова помощ, осигуряват отделно сче­
товодно отчитане и отделно докладване на 
двата вида подкрепа, като това изискване се 
включва в споразуменията по чл. 4, ал. 1 и 
чл. 5, ал. 1. 
Чл. 15. Споразуменията по чл. 4, ал. 1 и 
чл. 5, ал. 1 включват разпоредби за осигу­
ряване на подходящи вътрешни правила и 
процедури за управление на комбинираната 
подкрепа по чл. 8, т. 2.
Раздел III
Изпълнение на финансови инструменти и 
правила за управление и контрол
Чл. 16. Финансовите инструменти, финан­
сирани със средства от Европейските фондове 
при споделено управление, се изпълняват и 
управляват чрез Холдингов фонд съгласно 
споразумението по чл. 4, ал. 1 под отговор­
ността на управляващ орган. 
Чл. 17. Изплащането на финансова под­
крепа от управляващия орган към лицето, 
изпълняващо Холдинговия фонд, може да се 
извършва в евро съгласно условията в спора­
зумението по чл. 4, ал. 1.
Чл. 18. (1) Допустимите разходи за финан­
сови инструменти, извършени в периода на 
допустимост, включват:
1. плащанията към крайни получатели, в 
случаите на заеми, капиталови и квазикапи­
талови инвестиции;
2. средства, заделени за договори за гаран­
ции, независимо дали са текущи, или вече са 
достигнали своя падеж, за да се отговори на 
евентуални искания за активиране на гаранции 
за загуби, изчислени въз основа коефициент 
на мултиплициране, установен за съответните 
изплатени нови заеми, капиталови или квази­
капиталови инвестиции в крайни получатели; 
3. плащания към или в полза на крайни 
получатели, когато финансовите инструменти 
се комбинират с друга форма на финансово 
участие в рамките на единична операция за 
финансов инструмент;
4. плащания за такси за управление и 
възстановяване на разходи за управление по 
финансовия инструмент.
(2) Когато даден финансов инструмент се 
изпълнява през последователни програмни 
периоди, лицето, изпълняващо Холдингов 
фонд, по свое решение и след одобрение от 
Управляващия орган може да предоставя 
подкрепа на крайни получатели или в полза 
на крайни получатели и да декларира разходи 
и такси за управление въз основа на спора­
зумения, сключени в рамките на предишен 
програмен период, съгласно чл. 68, параграф 2 
от Регламент (ЕС) 2021/1060, при условие че 
тази подкрепа е в съответствие с правилата 
за допустимост на следващ програмен период. 
В такива случаи допустимостта на разходи­
те, представени в заявления за плащане към 
Европейската комисия, се определя съгласно 
правилата на съответния програмен период.
(3) В случаите на ал. 1, т. 2, когато субек­
тът, който се възползва от гаранциите, не е 
изплатил планирания размер на новите заеми, 
капиталовите или квазикапиталовите инвес­
тиции на крайните получатели в съответствие 
с коефициента на мултиплициране, допусти­
мите разходи се намаляват пропорционално. 
Коефициентът на мултиплициране може да 
се преразгледа, когато това е оправдано от 
настъпили промени в пазарните условия. Та­
кова преразглеждане няма обратно действие.
Чл. 19. (1) При плащане от програмата 
за операции, изпълнявани чрез финансови 
инструменти, размерът на средствата, вклю­
чен в първото искане за плащане, подадено 
от лицето, изпълняващо Холдинговия фонд, 
към управляващия орган в периода на допус­
тимост, не надвишава 30 на сто от общия 
размер на финансовата подкрепа съгласно 
споразумението по чл. 4, ал. 1.
(2) Размерът на средствата, включени във 
всяко следващо искане за плащане, подадено 
от лицето, изпълняващо Холдинговия фонд, 
към управляващия орган в периода на до­